Empreinte - Atelier de Gravure

D'Empreinte - Atelier de Gravure ass eng lëtzebuergesch ASBL, déi am Dezember 1994Journal Officiel du Grand-Duché de Luxembourg 3 juin 1995ënner F3284 am Handelsregëster ageschriwwen vun 13 Graveure zu Lëtzebuerg gegrënnt gouf, an där hiert Zil ass, verschidden traditionell Drocktechniken bekannt ze maachen an hire Memberen e gemeinschaftlechen Atelier zur Verfügung ze stellen.

D'Associatioun gouf op Initiativ vum Bo Halbirk, engem dänesche Moler a Graveur, an deemolege Chargé de Cours an der CEPA Summerakademie, souwéi vun enger Rei vu senge Schüler gegrënnt. Den Atelier ass am Centre Culturel Jean-François Boch am Rollengergronn an ass mat verschidde Presse fir Héich-, Flaach- an Déifdrock equipéiert.

Empreinte bitt Coursen a Workshoppe fir Ufänger a Fortgeschrattener an de gängege Gravurestechniken un, fleegt e reegelméissegen Austosch mat internationale Graphikerassociatiounen an empfänkt zënter 1996 auslännesch Kënschtler, fir eng "Residence d'Artiste" vun zwou Wochen an hirem Atelier. D'Wierker vun de Memberen, souwéi vun hiren Invitéen, kann ee reegelméisseg a Gruppenausstellungen zu Lëtzebuerg gesinn.

 Um Spaweck 
 Homepage vun der ASBL Empreinte

Kategorie:Konscht zu Lëtzebuerg
Kategorie:Associatiounen a Fondatiounen ouni Gewënnzweck
Kategorie:Kënschtlergruppen